Reg. číslo: xxxxx/2018-2060-4200-xxxxx

ZMLUVA O POSKYTNUTÍ DOTÁCIE NA PODPORU ROZVOJA PRIEMYSELNEJ VÝROBY A SLUŽIEB V ROKU 2018

medzi

Ministerstvom hospodárstva Slovenskej republiky

a

VÚC/Mesto/obec

Článok I.

Zmluvné strany

* 1. Poskytovateľ:

Názov: Ministerstvo hospodárstva Slovenskej republiky

Sídlo: Mlynské nivy 44/a, 827 15 Bratislava

IČO: 00 686 832

Zastúpený: Ing. Peter Žiga, PhD., minister hospodárstva

Bankové spojenie: Štátna pokladnica

Číslo účtu: 7000061569

IBAN: SK52 8180 0000 0070 0006 1569

(ďalej ako „poskytovateľ“)

* 1. Prijímateľ:

Názov: [•]

Sídlo: [•]

IČO: [•]

Zastúpený: [•]

Bankové spojenie: [•]

Číslo účtu: [•]

IBAN: [•]

(ďalej ako „**prijímateľ**“)

(ďalej spolu ako „**zmluvné strany“** alebo „**strany“**)

1.3 Táto Zmluva o poskytnutí dotácie na podporu rozvoja priemyselnej výroby a služieb v roku 2018 (ďalej ako „Zmluva“) sa uzatvára podľa ustanovenia § 51 zákona č. 40/1964 Zb. Občianskeho zákonníka v znení neskorších predpisov, § 8a zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách“), § 2 písm. e) a § 7 zákona č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov (ďalej len „zákon o poskytovaní dotácií“) v súlade s výzvou na predkladanie žiadostí o poskytnutie dotácie na podporu rozvoja priemyselnej výroby a služieb v roku 2018 zo dňa 15. 02. 2018 (ďalej len „výzva“).

Článok II.

Predmet Zmluvy

2.1 Predmetom tejto Zmluvy je úprava zmluvných podmienok, práv a povinností zmluvných strán pri poskytnutí dotácie na podporu rozvoja priemyselnej výroby a služieb (ďalej len „dotácia“) prijímateľovi z rozpočtovej kapitoly poskytovateľa na príslušný rozpočtový rok v maximálnej výške ....... eur (slovom: ……….eur), za podmienok, spôsobom a v lehote ustanovených v tejto Zmluve.

2.2 Výška dotácie uvedená v bode 2.1 tohto článku bude upravená formou dodatku k tejto Zmluve na základe výsledkov verejného obstarávania v zmysle bodu 5.4 tejto Zmluvy.

Článok III.

**Účel použitia dotácie**

3.1 Špecifikácia účelu použitia dotácie:

|  |  |  |  |  |
| --- | --- | --- | --- | --- |
| Názov SO/IS\*) | Cena SO/IS v eurách bez DPH | Výška DPH v eurách | Cena SO/IS v eurách s DPH | Verejné obstarávanie(áno/nie) |
|  |  |  |  |  |
|  |  |  |  |  |
| Spolu v eurách |  |  |  |  |

\*) Poznámka: SO - stavebný objekt, IS - inžinierske siete - viď § 7 ods. 1 písm. a) až j) zákona o poskytovaní dotácií.

|  |  |  |  |  |
| --- | --- | --- | --- | --- |
| Názov prác, výkup pozemkov, názov projektovej dokumentácie\*\*) | Cena v euráchbez DPH | Výška DPH v eurách | Cena v eurách s DPH | Verejné obstarávanie(áno/nie) |
|  |  |  |  |  |
|  |  |  |  |  |
| Spolu v eurách |  |  |  |  |

\*\*) Poznámka: Práce, výkup pozemkov a projektová dokumentácia - viď § 7 ods. 1 písm. k) až n) zákona o poskytovaní dotácií.

|  |  |  |  |
| --- | --- | --- | --- |
| Názov nefunkčnej nehnuteľnosti, výkup pozemkov pod touto nehnuteľnosťou\*\*\*) | Cena v euráchbez DPH | Výška DPH v eurách | Cena v eurách s DPH |
|  |  |  |  |
|  |  |  |  |
| Spolu v eurách |  |  |  |

\*\*\*) Poznámka: Odkúpenie nefunkčnej, nevyužitej nehnuteľnosti v zóne vyčlenenej územným plánom obce pre priemyselnú výrobu, rekonštrukcia priemyselnej nehnuteľnosti, výkup pozemkov pod nevyužitou, nefunkčnou nehnuteľnosťou - viď § 7 ods. 1 písm. o) až r) zákona o poskytovaní dotácií.

3.2 Stavebné povolenia týkajúce sa špecifikácie účelu použitia dotácie prijímateľa sú neoddeliteľnou súčasťou tejto Zmluvy.

Článok IV.

**Práva a povinnosti zmluvných strán**

4.1 Prijímateľ sa zaväzuje poskytnutú dotáciu použiť výlučne v súlade s účelom špecifikovaným v čl. III. tejto Zmluvy, za podmienok podľa tejto Zmluvy a v súlade so zákonom o rozpočtových pravidlách, zákonom o poskytovaní dotácií, zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) ako aj ostanými všeobecne záväznými právnymi predpismi.

4.2 Prijímateľ sa zaväzuje viesť poskytnutú dotáciu na samostatnom účte v banke, na ktorom budú vedené len operácie týkajúce sa finančných prostriedkov dotácie v súlade s účelom podľa bodu 3.1 Zmluvy.

4.3 Výnosy z poskytnutej dotácie sú príjmom štátneho rozpočtu v zmysle zákona o rozpočtových pravidlách. Prijímateľ odvádza výnosy z poskytnutej dotácie raz štvrťročne na účet poskytovateľa č. SK97 8180 0000 0070 0006 1438 vedený v Štátnej pokladnici, najneskôr do 10 dní po ukončení kalendárneho štvrťroka. Prijímateľ je povinný poslať poskytovateľovi avízo o odvedení výnosov, a to v deň ich zaslania.

**Článok V.**

**Poukázanie dotácie**

5.1 Poskytovateľ poukáže prijímateľovi dotáciu z rozpočtovej kapitoly poskytovateľa na rok 2018 na podporu rozvoja priemyselnej výroby a služieb z podprogramu „07K08 Podpora regionálneho rozvoja“.

5.2 Poskytovateľ sa zaväzuje poukázať dotáciu z účtu uvedeného v bode 1.1 tejto Zmluvy, vedeného v Štátnej pokladnici na samostatný účet prijímateľa uvedený v bode 1.2 tejto Zmluvy.

5.3 Časť dotácie na účel, ktorý nie je predmetom verejného obstarávania, vo výške ..... eur (slovom: ………eur), poukáže poskytovateľ na samostatný účet prijímateľa do 30 dní od účinnosti Zmluvy.

5.4. Časť dotácie na účel, ktorý je predmetom verejného obstarávania, poukáže poskytovateľ do 30 dní od účinnosti uzatvoreného dodatku k tejto Zmluve oboma zmluvnými stranami, na základe výsledku verejného obstarávania uskutočneného podľa zákona o verejnom obstarávaní na samostatný účet prijímateľa. Prijímateľ je povinný predložiť poskytovateľovi fotokópiu zápisnice z vyhodnotenia ponúk a zmluvy s úspešným uchádzačom po vykonaní verejného obstarávania podľa zákona o verejnom obstarávaní spolu so žiadosťou o uzavretie dodatku k Zmluve.

**Článok VI.**

**Spôsob nakladania s poskytnutou dotáciou**

6.1 Na hospodárenie s dotáciou poskytnutou prijímateľovi v súlade s touto Zmluvou platia príslušné ustanovenia zákona o poskytovaní dotácií, zákona o rozpočtových pravidlách, zákona č. 291/2002 Z. z. o Štátnej pokladnici a o zmene a doplnení niektorých zákonov (ďalej len „zákon o Štátnej pokladnici“), zákona č. 431/2002 Z. z. o účtovníctve v znení neskorších predpisov (ďalej len „zákon o účtovníctve“), zákona o verejnom obstarávaní a zákona č. 357/2015 Z. z. o finančnej kontrole a audite a o zmene a doplnení niektorých zákonov (ďalej len „zákon o finančnej kontrole“).

6.2 Poskytnutá dotácia je účelovo viazaná a prijímateľ je povinný použiť ju v zmysle zákona o poskytovaní dotácií výlučne na účel, ktorý je uvedený v bode 3.1 tejto Zmluvy. Prijímateľ realizuje jednotlivé aktivity na vlastnú zodpovednosť.

6.3 Prijímateľ zodpovedá za účelné, hospodárne a efektívne použitie dotácie a jej riadne vedenie v účtovnej evidencii. O príjmoch a výdavkoch poskytnutej dotácie bude prijímateľ viesť samostatnú evidenciu a zároveň je povinný predkladať poskytovateľovi štvrťročne správy o použití dotácie a zostatku dotácie. Štvrťročné správy musia obsahovať vecné vyhodnotenie čerpania dotácie, finančné zúčtovanie použitia dotácie podložené účtovnými dokladmi – originál alebo overená kópia (napr. faktúra, výpis z účtu, súpis vykonaných prác). Po vyčerpaní dotácie je prijímateľ povinný predložiť záverečnú správu do dvoch mesiacov odo dňa vyčerpania dotácie v súlade s § 7ods. 10 zákona o poskytovaní dotácií.

6.4 Prijímateľ je povinný kedykoľvek na požiadanie poskytovateľa poskytnúť doklady o čerpaní finančných prostriedkov a preukázať použitie dotácie v súlade s jej účelom podľa bodu 3.1 tejto Zmluvy, a to najneskôr do 7 pracovných dní odo dňa doručenia písomnej požiadavky poskytovateľa.

6.5 Prijímateľ je povinný zabezpečiť zúčtovanie dotácie v zmysle zákona o rozpočtových pravidlách. Zúčtovanie musí obsahovať vecné vyhodnotenie dotácie, finančné zúčtovanie použitia dotácie podložené účtovnými dokladmi – originál alebo overená kópia (napr. faktúra, výpis z účtu, súpis vykonaných prác). Prijímateľ je tiež povinný tieto doklady riadne archivovať. Za zúčtovanie poskytnutej dotácie zodpovedá prijímateľ. Vratku nepoužitej dotácie, resp. jej časti je prijímateľ povinný odviesť na depozitný účet poskytovateľa č. SK83 8180 0000 0070 0006 1593 v termíne určenom poskytovateľom. Avízo o vrátení zašle prijímateľ na adresu poskytovateľa v deň jej odvedenia.

6.6 Poskytovateľ a kontrolné orgány má právo vykonať kontrolu hospodárenia s poskytnutou dotáciou podľa tejto Zmluvy, vrátane práva požadovať všetky dokumenty týkajúce sa hospodárenia s poskytnutými finančnými prostriedkami.

6.7 Prijímateľ je povinný osobám podľa predchádzajúceho bodu tohto článku Zmluvy najmä predložiť všetky doklady súvisiace s poskytnutou dotáciou a ďalšie dokumenty, ktoré sú potrebné na výkon kontroly, a to v originály alebo inej prípustnej forme a poskytnúť všetku potrebnú súčinnosť pri výkone ich kontrolných opatrení.

6.8 Kontrolu správnosti, účelnosti, hospodárneho a efektívneho nakladania s poskytnutou dotáciou prijímateľovi vykonáva poskytovateľ.

6.9 Finančné prostriedky dotácie sú kapitálové výdavky rozpočtovej kapitoly poskytovateľa, ktoré musia byť vyčerpané najneskôr do konca kalendárneho roka .......

6.10 Prijímateľ vyhlasuje, že si je vedomý, že nedodržanie zmluvne dohodnutých podmienok, ako aj porušenie podmienok vyplývajúcich z príslušných právnych predpisov sa považuje za porušenie finančnej disciplíny podľa zákona o rozpočtových pravidlách.

**Článok VII.**

**Odstúpenie od Zmluvy**

7.1 V prípade, že prijímateľ nepoužije poskytnutú dotáciu v súlade s predmetom a účelom tejto Zmluvy a príslušný kontrolný orgán zistí toto porušenie, poskytovateľ je oprávnený odstúpiť od Zmluvy. Odstúpenie je účinné dňom doručenia písomného oznámenia o odstúpení od Zmluvy prijímateľovi. Toto ustanovenie nemá vplyv na postup podľa § 31 zákona o rozpočtových pravidlách.

7.2 Prijímateľ je povinný predložiť po kolaudácií stavebných objektov, na ktoré bola prijímateľovi poskytnutá dotácia v zmysle bodu 3.1 Zmluvy, návrh na zápis práv k nehnuteľnostiam do katastra nehnuteľností. Poskytovateľ môže od tejto Zmluvy odstúpiť v prípade, ak návrh na zápis práv k nehnuteľnostiam do katastra nehnuteľností nebude podaný na príslušnú správu katastra do 10 dní od kolaudácie stavebných objektov, na ktoré prijímateľ dostal dotáciu v zmysle Zmluvy. Prijímateľ je povinný predložiť poskytovateľovi do 3 mesiacov od podania návrhu na zápis práv k nehnuteľnostiam právoplatné rozhodnutie príslušného okresného úradu, katastrálny odbor o povolení vkladu. V prípade, že prijímateľ takýto doklad poskytovateľovi nepredloží v uvedenej lehote, poskytovateľ môže od tejto Zmluvy odstúpiť.

7.3 Ak stavebný objekt, na ktorý poskytovateľ poskytol prijímateľovi dotáciu podľa Zmluvy, nepodlieha zápisu do katastra nehnuteľností a nevydáva sa na tento objekt list vlastníctva, je prijímateľ povinný predložiť poskytovateľovi zápis o odovzdaní a prevzatí zhotoveného diela (originál alebo overenú kópiu) do 7 pracovných dní po jeho vyhotovení a následne právoplatné kolaudačné rozhodnutie (originál alebo overenú kópiu). V prípade nesplnenia tejto povinnosti prijímateľom je poskytovateľ oprávnený od Zmluvy odstúpiť.

7.4 Ak nastane situácia podľa bodu 7.1, 7.2, alebo 7.3 tohto článku, prijímateľ je povinný do 30 dní od doručenia písomného oznámenia o odstúpení od Zmluvy vrátiť poskytovateľovi finančné prostriedky, ktoré mu boli poskytnuté podľa tejto Zmluvy na účet podľa pokynov poskytovateľa.

7.5 Odstúpenie od zmluvy sa doručuje druhej zmluvnej strane písomne, doporučeným listom na adresu zmluvnej strany uvedenú v tejto Zmluve. V prípade neúspešného doručenia uvedenej písomnosti doporučenou listovou zásielkou sa písomnosť bude považovať za riadne doručenú dňom vrátenia zásielky. Písomnosť sa bude považovať za riadne doručenú aj vtedy, ak ju adresát odmietne prevziať.

**Článok VIII.**

**Závere**č**né ustanovenia**

8.1. Zmluva nadobúda platnosť dňom podpisu oboma zmluvnými stranami. Zmluva nadobúda účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Táto zmluva je povinne zverejňovanou zmluvou podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.

8.2. Zmluvné strany sa dohodli, že ak ktorékoľvek z ustanovení tejto Zmluvy je, alebo by sa stalo z dôvodu akýchkoľvek okolností neplatné, nevykonateľné alebo v rozpore s právnymi predpismi Slovenskej republiky, potom nebude mať takáto skutočnosť dosah na platnosť a vykonateľnosť ostatných jej ustanovení. Zmluvné strany v takomto prípade nahradia neplatné alebo nevykonateľné ustanovenie novým ustanovením, ktorého znenie zodpovedá zámeru zakotvenému v pôvodnom ustanovení tejto Zmluvy ako celku.

8.3. Túto Zmluvu je možné meniť a dopĺňať len na základe vzájomnej dohody zmluvných strán formou písomných a očíslovaných dodatkov, ktoré budú tvoriť neoddeliteľnú súčasť tejto Zmluvy.

8.4. Táto Zmluva je vyhotovená v šiestich rovnopisoch v slovenskom jazyku, z ktorých poskytovateľ dostane štyri rovnopisy a prijímateľ dva rovnopisy.

8.5. Strany po prečítaní textu tejto Zmluvy zhodne vyhlasujú, že si túto Zmluvu pred jej podpisom prečítali, zneniu tejto Zmluvy porozumeli, a že túto Zmluvu uzatvárajú na základe slobodnej a vážnej vôle, na znak čoho pripájajú pod jej znenie svoje podpisy.

8.6. Neoddeliteľnú súčasť tejto Zmluvy tvorí:

Príloha č. 1 - stavebné povolenie č. [•]

Príloha č. 2 - stavebné povolenie č. [•].

V Bratislave dňa .................... 2018 V [•], dňa ........................ 2018

V mene Ministerstva hospodárstva SR: V mene VÚC/Mesto/Obec [•]

––––––––––––––––––––––––––––––––––– ––-–––––––––––––––––––––––––––––––

Peter Žiga

minister hospodárstva predseda VÚC/primátor Mesta/starosta obce

odtlačok úradnej pečiatky odtlačok úradnej pečiatky